कोरोना पॉजिटिव आजम खान के लिए अगले 72 घंटे अहम, ऑक्सीजन लेवल में सुधार
समाजवादी पार्टी के वरिष्ठ नेता एवं रामपुर के सांसद मोहम्मद आजम खान (72) कोरोना वायरस के संक्रमण की चपेट में हैं और उनका लखनऊ के मेदांता अस्पताल में इलाज चल रहा है।
लखनऊ: समाजवादी पार्टी के वरिष्ठ नेता एवं रामपुर के सांसद मोहम्मद आजम खान (72) कोरोना वायरस के संक्रमण की चपेट में हैं और उनका लखनऊ के मेदांता अस्पताल में इलाज चल रहा है। उनकी सेहत की जानकारी देते हुए मेदांता के निदेशक डॉ राकेश कपूर ने बताया कि आजम खान के लिए अगले 72 घंटे अहम हैं। हालांकि, उनके ऑक्सीजन लेवल में सुधार है।डॉ राकेश कपूर ने कहा कि 'कल (मंगलवार) की तुलना में आज (बुधवार) उनकी ऑक्सीजन की स्थिति में सुधार आया है। आज ऑक्सीजन की रिक्वायरमेंट कम हुई है। वह भोजन ले रहे हैं। उनकी हालत स्थिर है। अगले 72 घंटे अहम हैं।' बता दें कि सोमवार को उन्हें कोविड आईसीयू में ट्रांसफर किया गया जहां क्रिटिकल केयर टीम की निगरानी में उनका इलाज चल रहा है।